Pubereco

Pubereco Laŭ NPIV , kie puberto ne aperas aŭ pubertoLaŭ Reta Vortaro  estas stato de knabo aŭ knabino atinginta periodon de la vivo inter infanaĝo kaj adolesko. Ĝi konsistas el aktiviĝo de la seksaj glandoj kaj manifestiĝas per sekundaraj seksaj karakteroj (pubvilo, menstruo ĉe knabinoj, ŝanĝiĝo de la voĉo ĉe knaboj, ktp) kaj ekfunkcio de seksorganoj pro neŭro-hormonaj procezoj.

Pubereco komenciĝas ĉirkaŭ la 11-a jaro en ambaŭ seksoj (plej ofte inter 8 k. 13 ĉe knabinoj kaj inter 9,5 k. 14 ĉe knabojhttp://campus.cerimes.fr/endocrinologie/enseignement/puberte/site/html/1.html) kaj daŭras inter 2 k. 5 jaroj, kun grandaj individuaj variaĵoj (vidu seksa konstitucio). Dum tiu periodo, junaj individuoj tre rapide evoluas korpe, mense, emocie kaj socie.

La vortoj "pubera" kaj "puberto" venas el la latinaj vortoj puber (pubo)André Cherpillod, Konciza Etimologia Vortaro, UEA, 2003 kaj pubertas (pubereco) kaj rilatas al apero de korpaj haroj.

 Fizikaj ŝanĝiĝoj 
eta|Disvolviĝantaj akselharoj ĉe puberulo.Fizikaj ŝanĝiĝoj estas malsamaj laŭ la sekso kaj konsistas el disvolviĝo de primaraj seksaj karakteroj (seksaj organoj) kaj ekapero de sekundaraj seksaj karakteroj (haroj, kreskado, ktp.) . Biologia celo de puberto estas ekfunkcio de seksorganoj: tio manifestiĝas per menstruo ĉe inoj kaj ejakulo ĉe viroj.

 Ĉe inoj 
 Disvolviĝo de mamoj
 Pubvilaro kaj aliaj korpharoj
 Kreskado (plej rapida periodo ĉirkaŭ la 12-a vivjaro)
 Plilarĝiĝo de pelvo
 Pligrandiĝo kaj mukozaj ŝanĝoj de vagino kaj utero
 Voĉoŝanĝiĝo (malplialtiĝas je trito)
 Menstruiĝo (menarĥo) ĉirkaŭ 12,5-jaraĝo
 Ĉe parto de knabinoj masturbado aŭ/kaj seksumado (vidu detalojn en seksa konstitucio)

 Ĉe viroj 
 Disvolviĝo de testikoj kaj peniso
 Pubvilo kaj aliaj korpharoj (lipharoj, barbo, ktp.)
 Kreskado (plej rapida periodo ĉirkaŭ la 14-a vivjaro)
 Muskola disvolviĝo je la fino de pubereco
 Voĉoŝanĝiĝo (malplialtiĝas je okto) pro plilongiĝo kaj plidikiĝo de voĉkordoj
 Pligrandiĝo de tireoida kartilago
 Ejakulo ĉirkaŭ 13,5-jaraĝo
 ĉe preskaŭ ĉiuj knaboj masturbado kaj ĉe parto de knaboj seksumado

 Klasifiko de Tanner 
En 1962, infankuracisto (pediatro) James Tanner (1920-2010) proponis klinikan klasifikon kun 5 fazoj. Ĝi analizas pubvilaron (inaj kaj viraj), mamojn, testikojn kaj kelkfoje ankaŭ akselharojn de grado 1 (infaneca) ĝis 5 (adolteca).

 Psikaj kaj sociaj ŝanĝoj 
Adolesko estas vivperiodo dum kiu junaj homoj kutime perdas infanaĝajn idealojn kaj devas ekkonscii kaj adaptiĝi je korpaj ŝanĝiĝoj kaj seksa identeco. Gepuberuloj iom post iom akiras novan statuson en familio kaj aliaj sociaj medioj cele al plena aŭtonomiĝo.

Tiu periodo povas esti ankaŭ problemveka ĉe adoleskantoj rilate al publika sanohttp://www.ncbi.nlm.nih.gov/pubmed/27280474http://www.ncbi.nlm.nih.gov/pubmed/27246607 pro:
 sinrisko kaj sinvundantaj kondutoj
 sinmortigo kaj provoj sinmortigi
 konsumado de tabako, alkoholo kaj aliaj narkotaĵoj
 perforto kaj kontraŭleĝaj kondutoj
 apero de psikiatriaj malsanoj (deprimo, angoro, manĝoperturboj, unuaj manifestiĝoj de skizofrenio ktp.)
 risko de antaŭtempa gravedo

 Sociaj aspektoj kaj riskoj 
La seksa maturiĝo venas multe pli frue, ol la socia maturiĝo. Socia maturiĝo signifas kapablon garantii proprajn vivrimedojn kaj vivrimedojn por elteni la familion, kapablon memstare vivi en la socio kaj adaptiĝi al vivkomunumo. Kutime la socia maturiĝo dependas de klerigado, edukado, akiro de profesio, akiro de loĝloko kaj helpo de gepatroj. Aliflanke la seksa maturiĝo vekas fortegajn instinktojn de reproduktado: amo kaj seksumado, kiu foje kondukas al antaŭtempa gravedo. Antaŭtempa gravedo ne estas dezirinda pro multaj sociaj kialoj. Krom gravedo, seksumado povas konduki al seksotransdonataj malsanoj. Laŭ la moderna vidpunkto kristaliĝinta el multjara socia sperto la ĝusta vojo por eviti nedezireblajn konsekvencojn de seksumado ne estas malpermeso de seksumado, sed defendita seksumado per uzo de kondomo. Por tio estas grava la seksa edukado de gejunuloj.

 Eksteraj ligiloj 

 Tanner-gradoj ĉe inoj  
 Tanner-gradoj ĉe viroj  

 Notoj kaj referencoj 
Kategorio:Homa sekseco
Kategorio:Junaĝo
Kategorio:Seksologio